UMUHIMU WA MAJI

Maji ni rasilimali muhimu sana kwa wanadamu.Wanajiografia wana itikadi
ya kwamba maji yameunda asilimia kubwa sana katika sayari ya dunia.Kwa
kuongezea kwa hilo,vipo vyanzo vingi ambayo maji
hupatikana.Visima,bahari,maziwa,mito na hata maboholi.Yote haya ni
maeneo ambayo maji hupatikana kwa urahisi zaidi.Maji haya yana umuhimu
mkubwa sana,kwa sababu yanatumika kuendeleza shughuli mbalimbali za
kidunia.Maeneo ambayo yalikauka bila maji bila shaka hupitia changamoto
nyingi kama mifjgo kufariki na hata watu wenyewe kufariki.Maji
yanasaidia binadamu katika shughuli za nyumbani,viwandani na hata
shambani.Maji haya si maji tu bali ni maji safi.

Moja wa umuhimu wa maji ni:Maji yanatumika na mwanadamu kunywa.Si
wanadamu pekee bali hata wanyama.Inaaminika kwamba maji yanatumika zaidi
mwilini na yana manufaa mengi ya kiafya.Mojawapo ya manufaa hayo ni
kuwezesha mzunguko wa damu mwilini,kupunguza ugonjwa wa kisukari na
magonjwa mengineyo.Hivyo basi maji safi yanahitajika na wanadamu na
wanyama pia ili kuwezesha mazoezi hayo yanayotendeka ndani ya miili
yetu.Maji ni uhai bila maji maisha ya binadami huenda
yakakatizwa.Wataalamu wa afya wanashauri ya kwamba,mwanadamu anafaa
kunywa glasi nane za maji kwa siku.Hii si kwa manufaa mengine ila kwa
afya bora na njema.

Umuhimu mwengine wa maji ni kunyunyuzia mimea.Mimea kama tunavyojua
uhitaji jua,hewa na maji pia ili kukua na kunawiri vizuri.Katika zoezi
zima la shambani,baada ya kupaliliwa ardhi uhitaji maji ili iwe na
rutuba nzuri.Kisha baada ya hapo ndio mimea hupandwa,ardhi ikiwa bado na
unyevuunyevu.Maji haya ndiyo yanayosaidia mimea kupata hewa safi
inayosaidia katika shughuli mbalimbali za mimea.Mimea uhitaji maji ili
kuendeleza zoezi la fotosinthesisi ambapo chakula bora cha mimea
hutengenezwa.Haya ndio miongoni mwa faida za maji kwa mimea.Mimea
ikikuwa na kustawi vizuri inapelekea mavuno mazuri.Mavuno mazuri
yanapelekea matokeo mazuri shambani ya kujivunia.

Umuhimu wa tatu wa maji ni usafi.Usafi wa mwanadamu unategemea maji.Maji
yanatumika kuoshea vyombo,kufulia nguo na pia kujinadhifisha mwili.Usafi
ni muhimu kwa kila binadamu na hivyo basi maji safi hurahisisha shughulo
hiyo.Vyombo vikiwa safi tunajiepusha na maradhi ya kipindupindu na
mengineyo.Nguo na mwili ukiwa safi pia tunajihifadhi na maradhi
mbalimbali ambayo huletwa na tatizo la uchafu .Hivyo basi maji ni muhimu
kwa usafi wa mwili,nguo na vyombo pia.

Umuhimu mwingine wa maji ni sehemu ya kuishi.Wapo baadhi ya wanyama na
hata mimea ambayo huishi majini.Wanyama kama vile samaki,nyangumi,papa
miongoni mwa wengineo,uishi katika sehemu za majimaji.Kwa mfano samaki
na papa huishi baharini.Wanategemea makaazi haya kuishi na pia kupata
chakula chao.Wanyama hawa wakishavuliwa na kutolewa nje ya bahari hiyo
basi hupoteza maisha kabisa.Hivyo basi tunaona kwamba maji si muhimu kwa
binadamu pekee bali pia kwa wanyama.

Umuhimu mwengine wa maji ni upande wa viwandani ambako yanatumika
kusafisha vifaa vya viwandani kama vile kuoshea baadhi ya mashine.Pia
katika kiwanda cha kukuza nguvu za umeme.maji ni muhimu sana katika
sekta hii kwani husaidia kuendesha sekta muhimu muhimu.

Hivyo basi hizo ni baadhi ya faida chache za umuhimu wa maji katika
maisha ya binadamu na wanyama pia.Katika jitihada za kulinda maji na
kupata maji masafi nayo ni pamoja na: kupanda miti pasipo na miti yaani
palipo na ardhi tambarare.Kukataza binadamu kukata miti pia ni miongoni
mwa jitihada nyingine.Ongezekoa vyanzo vya maji ili kuhakikisha kwamba
maji yanahifadhiw.Naam kwa kweli maji ni uhai na kipengele muhimu zaidi
kwa maisha na shughuli za binadamu na wanyama.



Question: Binadamu huishi katika sayari ipi?
Answer: Dunia